மொத்த உலகமும் உங்களுக்கு
எதிராக இருப்பதாக நீங்கள் உணர்ந்த நாட்கள் இருக்கின்றனவா?
எதைப்பற்றி பேசுகிறேன் என தெரிந்திருக்கும்.
செய்திகள்! விண்வெளியில் முதல் பெண்
விண்வெளியில் முதல் பெண்ணா?
ஆம். பெல்லா போரிஸ்னோவா. இன்றிரவு டிவியில் வரப்போகிறார்.
என்னால் எதையும் செய்ய முடியும் என்ற உணர்வை தருகிறது.
அடச்சே! நான் ரயிலை பிடிப்பது நல்லது.
பணம் இல்லையேல், சுரங்கப்பாதை இல்லை. நிக்காதே. போ.
பத்து சென்ட் பணம் கொடுக்க முடியுமா?
இங்கிருந்து போ, சிறுமியே!
திருமதி. கார்சியா. ரயிலில் செல்ல பத்து சென்ட் பணம் கிடைக்குமா?
-என்ன? -சகதி.
போ!
என்னிடம் 25 சென்ட் இருப்பதாக நினைக்கிறேன்.
இல்லை. இது ஒரு கனடா நாட்டின் பணம்.
-சமீபத்தில் தான் மான்ட்ரியலில் இருந்து வந்தேன்... -எனக்கு அதற்கெல்லாம் நேரமில்லை.
சரி, வீட்டிற்கு ஓடுகிறேன். ஒவ்வொரு அடியாக கடந்து.
ஹேய், கவனமாக பார்த்து போ, சிறுமியே.
இன்னும் என்ன நடந்துவிடப்போகிறது?
லாண்ட்ரோமேட்
ஹேரியட்! வீட்டிற்குள் ஓடுவது பற்றி உன்னிடம் என்ன சொல்லியிருக்கிறேன்?
தெரியும். ஆனால் எனக்கு இன்றைய நாள் மோசமாக இருந்தது,
அதோடு டிவியில் விண்வெளி வீராங்கனையை பார்க்க விரும்பினேன்.
எந்த சாக்கும் சொல்லாதே, இளம் பெண்ணே.
நீ இப்போதே உன் அறைக்கு செல்.
விண்வெளியின் பரந்த வெளியில், நீங்கள் மிகவும் தனிமையாக, நிம்மதியாக உணர்வீர்கள்.
மிகவும் தனிமையாக, நிம்மதியாக.
இது போன்ற மோசமான நாளுக்கு பிறகு, நான் சொல்லக்கூடியது...
டிவி கூடாது என்றேன், ஹேரியட்.
விண்வெளியே, இதோ வருகிறேன்.
நான் விரும்புகிறேன் நீ விரும்புகிறாய்
நாம் விரும்புகிறோம்
நான் எப்படியிருக்க விரும்புகிறேனோ அப்படியிருப்பேன்
என் உரிமை
முடியாது, என் தலைமுடியை நான் வெட்டிக்கொள்ளமாட்டேன்
நான் எதை வேண்டுமானாலும் அணிவேன்
நான் நானாக இருப்பதையே விரும்புகிறேன்
நான் விரும்புவதில்லை நீ விரும்புவதில்லை
நாம் என்ன செய்ய வேண்டும் என்று மற்றவர்கள் சொல்வதை நாம் விரும்புவதில்லை
லூயிஸ் ஃபிட்ஸ்ஹியூ புத்தகத்தை அடிப்படையாகக் கொண்டது
ஹேரியட், ஏதாவது பிரச்சனையா?
மொத்த உலகமும்.
சரி, அதோடு நான் மீண்டும் வீட்டிற்குள் ஓடி நிறைய தட்டுகளை உடைத்துவிட்டேன்,
இப்போது அம்மா மிகவும் கோபத்தில் இருக்கிறார்.
ஓல் கோலி, எனக்கு பிரச்சனை வராமல் இருக்க நீங்கள் அவரிடம் பேச முடியுமா?
அப்போதுதான் விண்வெளி வீராங்கனை நிகழ்ச்சியைப் பார்க்க முடியும். தயவுசெய்து?
நான் அப்படி எதுவும் செய்ய மாட்டேன், ஹேரியட் எம். வெல்ஷ்.
நீ மற்றவர்களுக்கு ஆதரவையும் புரிதலையும் காட்டத் தொடங்க வேண்டும்.
ஏன்? யாரும் என் மீது அக்கறை காட்டுவதில்லை.
அது முற்றிலும் தவறானது.
தவிர, ஒருவரின் அறைக்கு அனுப்பப்படுவது படைப்பாற்றலுக்கு நல்லது.
விர்ஜீனியா வுல்ஃபை கேள்.
"என் மனதின் சுதந்திரத்தை தடுக்கக்கூடிய கதவோ, பூட்டோ, போல்டோ எதுவும் இல்லை."
மேற்கோள்களா? இப்படிப்பட்ட நேரத்திலா? நான் என் அறையில் இருப்பதே மேல்.
நான் என் அறையில் நன்றாக உணரவில்லை.
எரிச்சலாக இருந்தது, தூக்கம் வரவில்லை. அம்மாவும் ஓல் கோலியும் கூட்டுசதி செய்கிறார்கள்.
என்னிடம் தட்டுகள் எஞ்சி இருப்பதே ஆச்சரியம்தான்.
ஜல்லிக்கட்டு நடக்கும் இடத்தைப் போல அவள் வீட்டில் நடந்துகொள்கிறாள்.
தட்டுகள் பற்றி பேசியது போதும்.
குழந்தைகளின் ரகசிய ஆயுதத்தை ஏவுவதைத் தவிர எனக்கு வேறு வழியில்லை:
பயமுறுத்தும் அமைதியான நடத்தை.
உனக்கு காலை உணவு கொடுத்திருப்பேன், ஆனால் எங்களிடம் தட்டுகள் இல்லை.
உன் அறிவியல் திட்டத்திற்காக ஜேனியையும் ஸ்போர்ட்டையும் பார்க்க ஆர்வமாக இருக்கிறாயா?
ஓல் கோலி, இந்த விஷயத்தை உங்களிடமே விட்டுவிடுகிறேன்.
ஓல் கோலி என்னிடம் நீண்ட நேரம் அமைதியாக இருக்க நினைத்தால்,
அந்த எதிர்பார்ப்பு தவறானது.
ஓல் கோலி வேண்டுமானால் அமைதியாக இருப்பதில் நிபுணத்துவம் பெற்றிருக்கலாம்,
ஆனால் அதிர்ஷ்டவசமாக, நான் நிபுணர்களுக்கெல்லாம் நிபுணர்.
"அமைதி என்ற வரத்தை நீங்கள் பெற்றிருக்கலாம், வாட்சன்.
அது ஒரு தோழனாக உங்களை மிகவும் விலைமதிப்பற்றவராக ஆக்குகிறது."
மேற்கோள்கள் சொல்வதை நிறுத்துங்கள்!
மாட்டிக்கொண்டாய். அது சர் ஆர்தர் கோனன் டோயலின் ஷெர்லாக் ஹோம்ஸிலிருந்து.
அதைப்பற்றி எனக்கு கவலையில்லை.
எனக்கு பதிலாக நீங்கள் அவருக்கு ஆதரவாக இருப்பதை என்னால் நம்ப முடியவில்லை.
ஹேரியட், அது நியாயமே இல்லை.
குடையையாவது எடுத்துச் செல். மீண்டும் மழை வரும் போல தெரிகிறது.
ஓல் கோலி எனக்கு துரோகம் செய்ததுதான் நியாயமே இல்லை.
என் அம்மாவும் ஓல் கோலியும் என்னிடம் நடந்துகொண்டதை போலவே,
இந்த நகரம் இன்னும் இரக்கமற்றதாக இருந்தது.
ஹேய். என்னைப் பார்த்து சிரிக்கிறீர்களா? சிரிக்காமல் இருப்பதுதான் உங்களுக்கு நல்லது!
உவேக்.
முழு நகரமும் துர்நாற்றமடிக்கிறது!
என் உற்ற நண்பர்களைப் பார்ப்பதற்கு முன்பு,
என் மோசமான மனநிலையை மாற்ற நான் எப்போதும் செய்வது போல செய்ய முடிவெடுத்தேன்.
என் உளவு பாதை
நான் முதலில் திரு. விதர்ஸ் வீட்டை அடைந்தேன்.
அம்மாவுக்கும் எனக்கும் அவரை சந்தையில் பழக்கம், அங்கே அவர் பறவைக் கூண்டுகளை விற்பார்.
ஆனால் அவரை கொஞ்ச காலமாக அங்கே பார்க்க முடிவதில்லை.
அவர் இப்போது தன் பூனைகளோடு வீட்டில் இருக்கிறார். நான் அவரை குற்றம் கூறவில்லை.
அவரிடம் வெறும் 26 பூனைதான் இருக்கின்றன. இப்படித்தான் வாழ வேண்டும்.
விதர்ஸ் தனிமைப்படுத்தப்பட்டார் என நினைத்தேன், ஆனால் அவர் தானே தனிமைப்படுத்திக் கொண்டிருக்கலாம்.
தன் அமைதிக்காக அவர் இந்த கொடூரமான உலகத்தில் இருந்து தனிமைபடுத்திக்கொண்டார்.
அவர் போகிறாரா? நான் இதை பார்க்க வேண்டும்.
மீண்டும் யாரும் கிடைக்கவில்லை.
"அக்கம்பக்கத்தினரே, சனிக்கிழமை மதியம் பூனைகளை பார்த்துக்கொள்ள ஆள் வேண்டும். விதர்ஸ்."
அது இன்றுதான்.
என் எல்லா பிரச்சனைகளுக்கும் தீர்வு இதுதான்.
திரு. விதர்ஸ் வெளியே சென்றுவிட்டால், நான் தனியாக இருக்க அவரது வீட்டைப் பயன்படுத்தலாம்
அதோடு இந்த கொடூரமான உலகத்தில் இருந்து நானும் தனிமைப்படுத்திக்கொள்வேன்.
ஹாய், திரு. விதர்ஸ். ஹலோ, பூனைகளே.
ஹேரியட் தானே? உன்னைப் பார். உன்னைப் பார்த்து நீண்ட காலம் ஆகிவிட்டது.
உன் அம்மா எப்படி இருக்கிறார்?
அவர் நன்றாக இருக்கிறார். ஒரு அம்மாவாக.
என்ன விஷயமாக என்னைப் பார்க்க வந்தாய்?
உங்கள் விளம்பரத்தைப் பார்த்தேன். இன்னும் பூனைகளை கவனித்துக்கொள்ள ஆள் தேடுகிறீர்களா?
ஓ, ஆம்.
செலுத்தப்படாத பார்க்கிங் டிக்கெட்டுகள் சம்பந்தமாக அல்பானிக்குச் செல்ல வேண்டும்.
என் அழகு பூனைகளை கவனித்துக்கொள்ள தெரிந்த ஒருவர் கிடைத்தால் பரவாயில்லை.
நான் ஹேரியட் எம். வெல்ஷ், உங்களை சந்தித்ததில் மகிழ்ச்சி.
நீ உன் வேலை முடிக்கும் பட்சத்தில் உன் அம்மா உனக்கு அனுமதி கொடுத்திருக்கிறார்.
உனக்கு புரிந்திருக்கும் என்று கருதுகிறேன்.
வேலையா? ஓ, நான் அதை பார்த்துக்கொள்கிறேன்.
வா என் வீட்டை சுற்றிக் காட்டுகிறேன்.
கழிவறையை பயன்படுத்தினால், கைப்பிடியை ஞாபகமாக திருப்பு. சமையலறை அங்கே.
இங்குதான் பறவைக் கூண்டுக்கு தேவையான கம்பிகளை தயார் செய்கிறேன்.
அம்மாவுக்கும் எனக்கும் உங்கள் பறவைக் கூண்டை பிடிக்கும். அதில் பூட்டுகள் எதற்கு?
இது பறவைகளை உள்ளே வைத்திருக்க மட்டுமல்ல, ஹேரியட். சிக்கலைத் தவிர்ப்பதற்கும்.
பூனை உணவைப் பொறுத்தவரை, என் அழகு பூனைகளுக்கு இதுதான் பிடிக்கும்.
இப்போது, நிறைய பூனைகள் உள்ளன, எனவே பெயர்களை எளிதாக்கினேன்.
கருப்பு பூனைகளின் பெயர் பாபி,
இளஞ்சிவப்பு பூனைகளின் பெயர் டாமி,
கோடிட்டவை ஜெரால்டீன்ஸ்.
அந்த புள்ளிகள் கொண்ட வீட்டு பூனைகளுக்கு என்ன பெயர்?
அது ரே, அதன் வகையில் ஒன்று மட்டுமே உள்ளது.
இப்போது, ஹேரியட், நீ தெரிந்து கொள்ள வேண்டிய மிக முக்கியமான ஒன்று இருக்கிறது.
ஒருவர் இருக்கிறார். விலங்கு பாதுகாவலர். பூனைகளை எடுத்துச் செல்ல விரும்புகிறார்.
நீ கதவை தட்டும் சத்தம் கேட்டால், ஓட்டை வழியாக பார்.
பழுப்பு நிற தொப்பி அணிந்த ஆளை கண்டால், அவரை உள்ளே விடதே, சரியா?
உங்கள் பூனைகள் என்னுடன் பாதுகாப்பாக இருக்கும், திரு. விதர்ஸ்.
அதைத்தான் நாங்கள் கேட்க விரும்புகிறோம்.
சரியா, என் அழகு பூனைகளே?
ஏழு மணிக்குள் திரும்பி வந்துவிடுவேன்.
என்னை நினைத்து அதிகம் வருந்தாதீர்கள்.
பெண் மற்றும் ஆண் பூனைகளே, உளவு பார்க்க விரும்புபவர்கள், பாதங்களை உயர்த்துங்கள்?
நானும்தான்.
மூன்று, இரண்டு, ஒன்று.
சிறந்த கடிகாரம்.
தனி ஃபோர்க், உனக்கு வணக்கம் செலுத்துகிறேன்.
என்ன தெரியுமா? திரு. விதர்ஸுக்கு ஒரு குடும்பம் உள்ளது.
படம் ஏன் கவிழ்த்து வைக்கப்பட்டிருப்பது என்று தெரியவில்லை.
-விலகிப்போ, குருடி! -என்னோடு மோதிப்பார்!
அமைதியாக இருங்கள்!
இதற்கு ஒரு வழி இருக்க வேண்டும்...
அவர் அதை எப்படி சொன்னார்?
"விண்வெளியின் பரந்த வெளியில்,
நீங்கள் மிகவும் தனிமையாக, நிம்மதியாக உணர்வீர்கள்."
எல்லா இயந்திரமும் தயார், கேப்டன் ஹேரியட். இப்போது பூனை மண்டலத்துக்குள் நுழைகிறோம்.
நல்ல வேலை, முதன்மை அதிகாரி ரே. நல்ல வேலை, குழுவினரே.
கேப்டன்.
நான் அதிகம் கேள்விப்பட்ட அந்த அமைதியை அனுபவிக்கும் நேரம்.
கேப்டன், மன்னியுங்கள், ஆனால் சொல்வது எனது கடமை,
ஒரு மணி நேரத்திற்கு முன்பு ஜேனியின் வீட்டில் இருந்திருக்க வேண்டும்.
ஜேனியின் வீடு! அறிவியல் திட்டம்!
ஹாய், ஜேனி. ஆம், தெரியும். என்னை மன்னித்துவிடு.
எனக்குத் தெரியும். நாம் பிறகு அதைச் செய்யலாமா?
நான் திரு. விதர்ஸ் வீட்டில் ஒரு வேலையாக...
நீங்கள் இங்கே வருகிறீர்களா? சரி, விரைவில் சந்திப்போம்.
காடு போல இருக்கிறது.
ஹலோ.
அவர் எப்படி இத்தனை பூனைகளைப் பார்த்துக்கொள்கிறார்?
நல்லது, சார், டாமிக்கள், பாபிக்கள்,
அவர்களோடு ஜெரால்டீன்ஸை அறிமுகப்படுத்துகிறேன்.
நண்பா, உங்கள் மீசை அழகாகதான் தெரிகிறது.
நன்றி, சார். இதை வளர்க்க நீண்ட காலம் ஆனது.
சரி, பழைய நண்பர்களே.
இன்றைய நாளின் வேலையை தொடங்க நான் அழைக்கிறேன்.
உருளைக்கிழங்கு ஒளிரும் விளக்குகள் செய்யும் நேரம் இது!
உருளைக்கிழங்கு ஒளிரும் விளக்கு
நம் ஒவ்வொருவருக்கும், உரையிட்ட கம்பி, சில்லறை, சிறிய துத்தநாகம் பூசப்பட்ட கம்பி, ஒரு விளக்கு,
கையுறைகள் மற்றும் சிறிய உருளைக்கிழங்கு இருக்கிறது.
எனக்குப் புரியவில்லை. எல்லா கடையிலும் பேட்டரிகள் இருக்கும்போது
தூசி படிந்த உருளைக்கிழங்கை ஏன் பயன்படுத்த வேண்டும்?
அதன் பெயர்தான் இணைப்பு.
ஒரு காரியத்தைச் செயல்படுத்த சரியான பாகங்கள்...
ஒன்றிணைகின்றன.
நீ நலமா, ஸ்போர்ட்?
ஆம். கவலைப்படாதே. இது லேசான பூனை ஒவ்வாமை.
ஆம், தொடர்ந்து செல், ஜேனி.
சரி.
முதலில், உருளைக்கிழங்கை எடுத்துக் கொள்ள வேண்டும்...
இதைப் போல, இந்த இரும்பு கம்பிகளில் ஒன்றை இப்படி பிடித்துக்கொள்ளுங்கள்.
உருளைக்கிழங்கு மிகவும் மென்மையானது.
கம்பியை இப்படி சொருகுங்கள், பாதுகாப்பாக இருக்கும்.
ஒரு பக்கத்தில் செம்பு மற்றும் மறுபுறம் துத்தநாகம் அதை... ஹேய்.
அதை திருப்பிக் கொடு.
சரி. அவ்வளவுதான். இது அறிவியலுக்கு உகந்த இடம் அல்ல.
என்ன? இது அருமையான இடம்.
இங்கு ஸ்போர்டுக்கு என்ன ஆகிறது என்று பார்.
நான் இவ்வளவு நன்றாக இருந்ததில்லை.
என் வீட்டிற்கு செல்வோம்.
முடியாது. பூனைகளோடு இருக்க திரு. விதர்ஸுக்கு உறுதியளித்திருக்கிறேன்.
ஆனால் இந்த திட்டத்தை நாம் இப்போது முடிக்க வேண்டும்.
நான் விரும்பவில்லை என்றால்?
அப்படி என்றால் என்ன?
அப்படியென்றால், நான் மட்டுமே தனியாக இருப்பதற்காக இங்கு வந்தேன்,
நீங்கள் இல்லாமல் இருப்பது போல!
நல்லது. தனியாக இரு.
வா, ஸ்போர்ட்.
ஹேரியட், பிறகு சந்திப்போம்.
இப்போது, எங்கே விட்டோம்?
ஹேய், ரே. பிடி.
பிடித்துவிட்டேன்.
-கூட்டம் ஆர்ப்பரிக்கிறது. -மிகவும் அருமை! அபாரம்!
அந்த பஸ்ஸர் சத்தம் கேட்கிறதா?
ஆம். ஏலியன் விண்கலத்தில் இருந்து அழைப்பு வருகிறது.
இன்னும் அதிக மக்களா? அதை புறக்கணித்துவிடு, அதிகாரி. நம் பணிதான் மிகவும் முக்கியம்.
சரி, ஆனால் அது நிஜமாகவே எரிச்சலூட்டுகிறது. சரியா, நண்பர்களே?
-ஆம், நிஜமாகவே எரிச்சலூட்டுகிறது. -அருவருப்பு.
இது பழுப்பு நிற தொப்பி அணிந்த மனிதர். விலங்கு பாதுகாவலர்.
கிட்டத்தட்ட மாட்டியிருப்போம்.
நாம் நிஜமாகவே தனியாக இருக்கப் போகிறோம் என்றால்,
சூப்பர் டூப்பர், டபுள் டூப்பர், டீப் டூப்பர் விண்வெளிக்கு நம்மை செலுத்து.
அது நிறைய டூப்பர்கள், சார்.
முதன்மை அதிகாரி, நீ ஒரு பூனையா அல்லது எலியா?
விண்வெளி வீரர்களே, உங்கள் இடங்களுக்கு செல்லுங்கள்.
ஆஹா. இப்போது மிகவும் தொலைவில் இருக்கிறோம்.
நான் நன்றாக இருக்கிறேன்.
பூமி இல்லை. மக்கள் இல்லை.
உளவு பார்க்க யாரும் இல்லை.
நான் எழுதவதற்கு யோசிக்கக்கூடிய ஒரே விஷயம் எதுவென்றால் எழுத எதுவும் இல்லை என்பதுதான்.
ஒருவேளை கொஞ்சம் சிற்றுண்டி என்னை உற்சாகப்படுத்தும்.
உவேக்! பூனைக்கான உணவு? எனக்கு புத்தி கெட்டுவிட்டது.
ஹலோ? யாராவது இருக்கிறார்களா?
தைரியமாக இரு, ஹேரியட் எம். வெல்ஷ்.
அவை வெறும் பூனைகள்தான். இது ஒரு சிறிய மின்வெட்டுதான்.
ஒரு நல்ல உளவாளியைப் போல, நீ எப்போதும் தயாராக இருப்பாய்.
உதவாக்கரை பேட்டரிகள்.
போய்விடு!
ஏலியன் விண்கலம் நம்மை கண்டுபிடித்துவிட்டது.
முதன்மை லெப்டினன்ட் ரே, நம்மை இங்கிருந்து வெளியேற்று!
ரே? பாபிஸ்? டாமிஸ்? ஓ, ஜெரால்டின்ஸ்?
எங்களை தனியாக விடுங்கள்!
ஹேரியட்? நான்தான் ஓல் கோலி. தயவுசெய்து என்னை உள்ளே அனுமதி.
ஓல் கோலி.
ஜேனியும் ஸ்போர்ட்டும் உன்னைப் பற்றி கவலைப்படுவதாக என்னிடம் சொன்னார்கள்.
தயவுசெய்து உள்ளே விடு. நான் உதவ விரும்புகிறேன்.
ஓ, ஆம், என் அம்மா மற்றும் தட்டுகளின் விஷயத்தில் எனக்கு உதவியது போலவா?
நான் உங்களை நம்பவில்லை. நான் தனியாக இருக்க விரும்புகிறேன்!
ஹேரியட், ஜான் டோனின் மேற்கோள் நினைவிருக்கிறதா?
"யாரும் முழு தன்னிறைவு பெற்றவர்கள் அல்ல; எல்லோரும் செழித்து வளர மற்றவர்களின்
ஆதரவையும் ஆறுதலையும் சார்ந்திருக்கிறார்கள்."
தனியாக இருப்பதையே விரும்புகிறேன், நன்றி.
பிடித்துவிட்டேன்.
அது ஒரு நல்ல வாசகம்.
உங்களைப் பார்த்ததில் மகிழ்ச்சி, ஓல் கோலி.
ஹேரியட், பூனைகள்!
இல்லை!
ஆறு மணி? திரு. விதர்ஸ் ஒரு மணி நேரத்தில் வீட்டிற்கு வந்துவிடுவார்.
ஹேரியட், சில பூனைகளை பிடிப்போம்.
என்ன செய்கிறீர்கள் என்று பார்க்க நினைத்தோம்.
எங்களுக்கு 2 கிடைத்தது, ஆனால் பத்தாவது அப்படி போயிருக்கும். பூனை சுனாமி போல.
பொறுங்கள்! முன்பு நடந்தது பற்றி…
நீ பிறகு காலை பிடித்து கெஞ்சலாம்.
இப்போது, பூனைகளை பிடிக்க வேண்டும்.
-பிடித்துவிட்டேன். -ஹேய்.
அங்கேயே நில்.
பழுப்பு நிற தொப்பி அணிந்தவரிடம் இருந்து, விலகி இரு.
இவர் விலங்கு பாதுகாப்பு அமைப்பிலிருந்து வந்தவர்.
திரு. விதர்ஸ் அதிக பூனைகள் வைத்திருப்பதால் சிக்கலில் சிக்க வைக்கப் போகிறார்.
என்ன?
நான் விலங்கு பாதுகாவலர் இல்லை. என் பெயர் ரே விதர்ஸ்.
நான் ஜிம் விதர்ஸின் மூத்த சகோதரர்.
மூத்த சகோதரரா?
ரே? நான் வீட்டில் பார்த்த புகைப்படத்திலிருந்த மூத்த பையன் நீங்கள்.
ஜிம் இன்னும் என் புகைப்படங்களை வைத்திருப்பதைக் கேட்டு நிம்மதியடைகிறேன்.
நீங்கள் அவருடைய சகோதரர் என்றால், ஏன் அவர் கதவைத் தட்டுகிறீர்கள்?
இது ஒரு பெரிய கதை.
ஜிம் தனது கதவைத் திறந்து பேசுவதற்கு நான் ரொம்ப காலமாக முயற்சிக்கிறேன், ஆனால்,
அவன் என்னை உள்ளே அனுமதிப்பதில்லை.
நீயும் என்னை அனுமதிப்பதை அவன் விரும்பவில்லை என நினைக்கிறேன்.
அவரது பூனைகளைக் பிடிக்க நீங்கள் உதவினால், அது கதவு திறக்க ஒரு வாய்ப்பாக அமையலாம்.
என்ன சொல்கிறீர்கள்?
என்னையும் சேர்த்துகொள்ளுங்கள்.
பல காலமாக,
அடுத்து என்ன நடக்கும் என்று என்னால் யூகிக்க முடியவில்லை.
ஹேய், இது உன்னுடையதா?
உலகில் யாருக்கும் அக்கறை இல்லை என்று நினைத்தேன்.
ஆனால் இங்கே எல்லோரும் ஒரு அந்நியருக்கு உதவ மிகவும் கடினமாக முயன்றனர்.
ஹேய்!
மன்னியுங்கள், சார்.
மிக்க நன்றி, சார்.
எல்லோரும் தேடியதால், எல்லா பூனைகளையும் கண்டுபிடித்தோம்.
சரி, ஒன்றை தவிர.
ரே எங்கே?
ஹேரியட்!
புள்ளிவைத்தது.
அங்கே!
என்னால் அங்கே எதையும் பார்க்க முடியவில்லை.
ஜேனி, இன்னும் ஒளிரும் விளக்கு தயாரிக்கும் பொருட்கள் இருக்கின்றனவா?
ஆல்பர்ட் ஐன்ஸ்டீன் என்ன வயலினா வாசித்தார்?
வாசித்தார். ஆனால் ஒரு சிக்கல். ரே எல்லா உருளைக்கிழங்கையும் எடுத்துக் கொண்டது.
ரே, பூனை.
-இவை போதுமா? -நன்றி, சார்.
பரவாயில்லை, மேடம்.
இது வேலை செய்யும் என்று நம்புவோம்.
அங்கே!
இணைப்பு.
எனது அழகு பூனைகளோடு வீட்டில் இருப்பதில் மிகவும் மகிழ்ச்சியடைகிறேன்.
ஹலோ, ஜிம்.
அவர் இங்கே என்ன செய்கிறார், ஹேரியட்? யாரையும் அனுமதிக்க வேண்டாம் என்றேன்.
அவர் உங்களுடன் பேச விரும்புகிறார்.
நான் அவருடன் பேசமாட்டேன்.
ஜிம்.
இது என் வீடு, என் வாழ்க்கை.
நான் என் பூனைகளுடன் தனியாக இருக்க விரும்புகிறேன். மற்றவர்கள் கிளம்பலாம்.
திரு. விதர்ஸ், அனுமதியின்றி நுழைந்ததற்கு வருந்துகிறோம்,
ஆனால் ஹேரியட்டுக்கு கொஞ்சம் உதவி தேவைப்பட்டதால், நாங்கள் உதவ வந்தோம்.
ஜிம், தயவுசெய்து.
அம்மா இறந்து நான்கு வருடங்கள் ஆகின்றன.
நீ தனியாக துன்பப்பட வேண்டியதில்லை.
பேசலாம். இந்த துயரத்தை நாம் ஒன்றாக கடக்கலாம்.
நான்கு ஆண்டுகளாக அவரோடு பேசாமல் தவிர்த்தீர்களா?
அது எனது சாதனையை முறியடிக்கிறது.
அம்மா இறந்த பிறகு, நான் விரும்பியதெல்லாம் தனிமை தான்.
கொஞ்சம் தனியாக இருக்க. ஆனால் உண்மையாக, நான் ஒருபோதும் தனிமையில் இருந்ததில்லை.
திரு. விதர்ஸ், தனிமை அதை செய்யும். எனக்கு தெரியும், நான் அதை அனுபவித்திருக்கிறேன்.
உன்னை நினைத்து வருந்தினேன், ரே. அம்மாவை நினைத்தும்தான்.
நம் இருவருக்குமே கொஞ்சம் அறுதல் தேவை என்று நினைக்கிறேன்.
நன்றி, ஹேரியட்.
திரு. விதர்ஸ் எனக்கு இந்த அழகான பறவைக் கூண்டை செய்து கொடுத்தார்.
இந்த உலகத்தை விட்டு வெளியேறினால் மட்டுமே
நான் மகிழ்ச்சியாக இருக்க முடியும் என்ற சிந்தனையில் இன்றைய நாளை கழித்தேன்.
ஆனால் இப்போது, உலகத்தோடு இணைந்து வாழ்வதே அதற்கான தீர்வு என நினைக்கிறேன்.
நான் விரும்புகிறேன் நீ விரும்புகிறாய்
நாம் விரும்புகிறோம்
நான் விரும்புவதில்லை நீ விரும்புவதில்லை
நாம் என்ன செய்ய வேண்டும் என்று மற்றவர்கள் சொல்வதை நாம் விரும்புவதில்லை
அக்கம் பக்கத்தில் நல்லதைச் செய்ய நான் என்னால் முடிந்தவரை முயற்சி செய்கிறேன்
நான் நன்றாக சிரிக்கிறேன்
நான் உண்மையைச் சொல்ல முயற்சி செய்கிறேன்
நான் விரும்புகிறேன் நீ விரும்புகிறாய்
நாம் விரும்புகிறோம்
நான் விரும்புவதில்லை நீ விரும்புவதில்லை
நாம் என்ன செய்ய வேண்டும் என்று மற்றவர்கள் சொல்வதை நாம் விரும்புவதில்லை
நான் எப்படியிருக்க விரும்புகிறேனோ அப்படியிருப்பேன்
என் உரிமை
நான் விரும்புகிறேன் நீ விரும்புகிறாய்
நாம் விரும்புகிறோம்
முடியாது, என் தலைமுடியை நான் வெட்டிக்கொள்ளமாட்டேன்
நான் எதை வேண்டுமானாலும் அணிவேன்
நான் நானாக இருப்பதையே விரும்புகிறேன்
நான் விரும்புவதில்லை நீ விரும்புவதில்லை
நாம் என்ன செய்ய வேண்டும் என்று மற்றவர்கள் சொல்வதை நாம் விரும்புவதில்லை
வசன தமிழாக்கம் அருண்குமார்